От алдыргыч шам
От алдыргыч шам, от алдыргыч – ичинен күйүүчү кыймылдаткычта күйүүчү аралашманы учкундун жардамы менен тутандыруучу прибор. Ал цилиндрдин баш жагында орнотулуп, борбордук жана каптал электроддору күйүүчү камеранын ичинде жайгашат. Кыймылдаткычтын кысуу тактысынын аягында от алдыргыч шамына жогорку чыңалуудагы электр импульсу берилет, бул электроддордун ортосунда учкунду пайда кылат. Борбордук электроддогу электр чыңалуусу кыймылдаткычтын түрүнө жараша – поршендүүдө 4–12 кВ, ал эми реактивдүүдө 16 кВко чейин болот. 
Техника

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7